EH Bildu talde parlamentarioari atxikitako foru parlamentari Maiorga Ramírez Erro jaunak 10-21/PES-00218 galdera idatzia egin du Barañaingo Auditorioa Fundazioarekin izandako bilerei buruz. Hauxe da Nafarroako Gobernuko Kultura eta Kiroleko kontseilariak horretaz ematen dion informazioa:

2021eko apirilaren 27an, asteartearekin, bilera bat egin zen, zeinean ondoko hauek parte hartu baitzuten:

Nafarroako Gobernuaren aldetik

* Rebeca Esnaola, Kultura eta Kiroleko kontseilaria
* Lorenzo García Echegoyen, Kultur Ekintza Zerbitzuko zuzendaria

Barañaingo Udalaren aldetik

* María Lecumberri, Barañáingo alkatea
* Pablo Arcelus, Kultura zinegotzia
* Francesca Ferrer, idazkaria

Barañaingo Udalak aurkeztutako gaiak izan ziren Barañaingo Auditorioaren etorkizuna eta instalaziorako konponbideari begirako balizko aukerak. Gaiak bileran eztabaidatu ziren, baina ez zen inolako akordiorik itxi.

Hori jakinarazten dizut Nafarroako Parlamentuko Erregelamenduaren 194. artikuluan xedatutakoa betetzeko.

Iruñean, 2021eko uztailaren 19an

Kultura eta Kiroleko kontseilaria: Rebeca Esnaola Bermejo